
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 0T/14/2026 8726010171 16. 02. 2026 Mgr. Lukáš Hvizdoš ECLI:SK:OSPP:2026:8726010171.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, sudcom pre prípravné konanie Mgr. Lukášom Hvizdošom, podľa § 353 ods. 1 Trestného poriadku, dňa 16. februára 2026 v Kežmarku, vydáva tento rozhodol: Obvinený A. B., nar. XX.XX.XXXX v C. D., trvale bytom E. XXX, F., G. C. D., uznáva sa za vinného, že ako vodič bez príslušného vodičského oprávnenia dňa 13.02.2026 v čase o 23:44 hod. viedol osobné motorové vozidlo značky VW Passat, evidenčného čísla H. v meste Poprad po Partizánskej ulici smerom na mesto Svit, kde prekročil maximálnu povolenú rýchlosť v obci, pričom bol nameraný hliadkou Okresného dopravného inšpektorátu Poprad pri budove na adrese I. XXXX/XXX F. I. a následne zastavený pred predajňou na adrese H. J. K. X/X F. I. napriek tomu, že rozhodnutím Okresného dopravného inšpektorátu Liptovský Mikuláš, č. s. ORPZ-LM-ODI2-P-370/2024 zo dňa 17.12.2024, právoplatným dňa 08.01.2025 mu bola uložená sankcia zákazu činnosti viesť motorové vozidlá na 36 mesiacov do 08.01.2028 a napriek tomu, že mu bol trestným rozkazom Okresného súdu Nitra, sp. zn. 21T/85/2025 zo dňa 22.12.2025, právoplatným dňa 09.01.2026 uložený trest zákazu činnosti viesť motorové vozidlá akéhokoľvek druhu v cestnej premávke v trvaní 38 mesiacov, teda maril výkon rozhodnutia súdu a iného orgánu verejnej moci tým, že vykonával činnosť, na ktorú sa vzťahuje rozhodnutie súdu a iného štátneho orgánu o zákaze činnosti, čím
spáchal
prečin marenia výkonu úradného rozhodnutia podľa § 348 ods. 1 písm. d) Trestného zákona. Za
to
mu
súd
ukladá:
Podľa § 348 ods. 1 Trestného zákona, s použitím § 38 ods. 2 Trestného zákona, trest odňatia slobody vo výmere 2 (dvoch) mesiacov. Podľa § 48 ods. 2 písm. a) Trestného zákona ho pre výkon uloženého trestu odňatia slobody zaraďuje do ústavu na výkon trestu s minimálnym stupňom stráženia. Podľa § 60 ods. 1 písm. a) Trestného zákona trest prepadnutia veci, a to osobného motorového vozidla továrenskej značky Volkswagen Passat, evidenčné číslo H., VIN: L..
Podľa § 61 ods. 1, ods. 2 Trestného zákona a § 43 Trestného zákona, ďalší trest zákazu činnosti viesť všetky druhy motorových vozidiel na 3 (tri) roky. maril výkon rozhodnutia súdu a iného orgánu verejnej moci tým, že vykonával činnosť, na ktorú sa vzťahuje rozhodnutie súdu a iného štátneho orgánu o zákaze činnosti, Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

